stanford-oval/wikipedia huggingface dataset:
อัลบะเกาะเราะฮ์

ซูเราะฮ์ที่ 2 ในอัลกุรอาน
โองการแรกของอัลบะเกาะเราะฮ์
อัลบะเกาะเราะฮ์ (อาหรับ: البقرة, ความหมาย: "วัวเพศเมีย" หรือ "วัว") เป็นบทที่สองและบท (ซูเราะฮ์) ที่ยาวที่สุดในอัลกุรอาน โดยมี 286 โองการ (อายะฮ์), 6,201 คำ และ 25,500 ตัวอักษร
เป็นซูเราะฮ์มะดีนะฮ์ ซึ่งถูกประทานที่มะดีนะฮ์หลังฮิจเราะห์ ยกเว้นโองการที่เกี่ยวกับริบา (ดอกเบี้ย) ซึ่งมุสลิมเชื่อว่ามีการประทานในช่วงพิธีฮัจญ์อำลา การทำฮัจญ์ครั้งสุดท้ายของมุฮัมมัด โดยเฉพาะโองการที่ 281 ในบทนี้ที่เชื่อว่าเป็นโองการสุดท้ายที่ถูกประทานในอัลกุรอาน ในวันที่ 10 ซุลฮิจญะฮ์ ฮ.ศ. 10 ประมาณ 80 หรือ 90 วันก่อนที่ท่านเสียชีวิต
ซูเราะฮ์อัลบะเกาะเราะฮ์กำหนดให้ผู้ศรัทธาถือศีลอดในช่วงเดือนเราะมะฎอน
ดูเพิ่ม

อายะตุลกุรซี
อัลบะเกาะเราะฮ์ 256
อายะตุดดัยน์
แหล่งข้อมูลอื่น

วิกิซอร์ซมีงานที่เกี่ยวข้องกับ The Holy Qur'an (Maulana Muhammad Ali)/2. The Cow
"The Cow", a manuscript, dating from the 13th-century, of the al-Baqarah via the World Digital Library
Qur'anic Verses, a manuscript for al-Baqarah from the 13th-century
Quran 2 Clear Quran translation
อักษรเบรลล์ภาษาอาหรับ

| อักษรเบรลล์ภาษาอาหรับ ⠃⠗⠊⠇⠀⠷⠗⠃⠊⠡ |
| --- | --- |
ชนิด:      อักษรไร้สระ            ประมาณ ค.ศ. 1950
Print basis: ชุดตัวอักษรอาหรับ
ภาษาพูด: อาหรับ
อักษรที่เกี่ยวข้อง
ระบบแม่: อักษรเบรลล์อักษรเบรลล์ภาษาอังกฤษอักษรเบรลล์ภาษาคอปติกอักษรเบรลล์ภาษาอาหรับ
อักษรเบรลล์ภาษาอาหรับ (อาหรับ: بِرَيْل الْعَرَبِيَّة, birayl alʿarabīyah) เป็นตัวอักษรเบรลล์ของภาษาอาหรับที่วืบมาจากชุดตัวอักษรเบรลล์ที่นำเข้าอิยิปต์โดยมิชชันนารีชาวอังกฤษก่อน ค.ศ. 1878 ดังนั้นการเรียงอักษรจึงเป็นไปตามอักษรเบรลล์ภาษาอังกฤษและถอดเป็นอักษรโรมันเหมือนกับระบบอักษรเบรลล์อื่น ๆ เช่น กรีกและรัสเซีย อย่างไรก็ตาม อักษรเบรลล์เคยมีมาตรฐานหลายแบบ บางส่วน (เช่น อักษรเบรลล์แอลจีเรีย) ไม่มีความเกี่ยวข้องกับอักษรเบรลล์ภาษาคอปติก อักษรเบรลล์ภาษาอาหรับแบบรวมเป็นหนึ่งนำมาใช้งานในคริสต์ทศวรรษ 1950 โดยเป็นส่วนหนึ่งของการก้าวไปสู่อักษรเบรลล์นานาชาติ และเป็นแบบมาตรฐานทั่วโลกอาหรับ ชุดตัวอักษรฐานอาหรับมีอักษรเบรลล์ที่คล้ายกับอักษรเบรลล์ภาษาอาหรับ แต่มีความแตกต่างในอักษรและเครื่องหมายเสริมสัทอักษรบางส่วน เช่น อักษรเบรลล์ภาษาอูรดูและเปอร์เซีย
อักษรเบรลล์ภาษาอาหรับเขียนจากซ้ายไปขวาตามแบบสากล ซึ่งต่างจากอักษรอาหรับ ตัวเลขก็เขียนจากซ้ายไปขวาเหมือนกับภาษาอาหรับแบบพิมพ์
ตารางอักษรเบรลล์ภาษาอาหรับ > ตัวอักษร

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ตัวพิมพ์ | ا‎ | ب‎ | ت‎ | ث‎ | ج‎ | ح‎ | خ‎ | د‎ | ذ‎ | ر‎ |
อักษรเบรลล์: 
| อักษรเบรลล์ (ยูนิโคด) | ⠁ | ⠃ | ⠞ | ⠹ | ⠚ | ⠱ | ⠭ | ⠙ | ⠮ | ⠗ |
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ตัวพิมพ์ | ز‎ | س‎ | ش‎ | ص‎ | ض‎ | ط‎ | ظ‎ | ع‎ | غ‎ | ف‎ |
อักษรเบรลล์: 
| อักษรเบรลล์ (ยูนิโคด) | ⠵ | ⠎ | ⠩ | ⠯ | ⠫ | ⠾ | ⠿ | ⠷ | ⠣ | ⠋ |
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ตัวพิมพ์ | ق‎ | ك‎ | ل‎ | م‎ | ن‎ | ه‎ | و‎ | ي‎ | ى‎ | ة‎ |
อักษรเบรลล์: 
| อักษรเบรลล์ (ยูนิโคด) | ⠟ | ⠅ | ⠇ | ⠍ | ⠝ | ⠓ | ⠺ | ⠊ | ⠕ | ⠡ |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ตัวพิมพ์ | ال‎ | ﻻ‎ | أ‎ | إ‎ | آ‎ | أو‎ | ؤ‎ | ئ‎ | ء‎ |
อักษรเบรลล์: 
| อักษรเบรลล์ (ยูนิโคด) | ⠉ | ⠧ | ⠌ | ⠨ | ⠜ | ⠪ | ⠳ | ⠽ | ⠄ |
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ตัวพิมพ์ | ــُ‎ | ــَ‎ | ــِ‎ | ــٌ‎ | ــً‎ | ــٍ‎ | ــْ‎ | ــّ‎ |
อักษรเบรลล์: 
| อักษรเบรลล์ (ยูนิโคด) | ⠥ | ⠂ | ⠑ | ⠢ | ⠰ | ⠡ | ⠒ | ⠠ |
ตารางอักษรเบรลล์ภาษาอาหรับ > เครื่องหมายวรรคตอนและการจัดรูปแบบ

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ตัวพิมพ์ | ، | ؛ |  : | . |  ! | ؟ | - |
อักษรเบรลล์: 
| อักษรเบรลล์ (ยูนิโคด) | ⠐ | ⠰ | ⠐⠂ | ⠲ | ⠖ | ⠦ | ⠤ |
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ตัวพิมพ์ | “...” | “...” | “...” | (...) | (...) | (...) | * | * | ตัวย่อ | ขีดเส้นใต้ |
| อักษรเบรลล์ | ... | ... | ... | ... | ... | ... |  |  |  |  |
| อักษรเบรลล์ (ยูนิโคด) | ⠦ ⠴ | ⠦ ⠴ | ⠦ ⠴ | ⠶ ⠶ | ⠶ ⠶ | ⠶ ⠶ | ⠔⠔ | ⠔⠔ | ⠈ | ⠨ |
| 0 | 1 | 2 | 3 | 4 | 5 |
| --- | --- | --- | --- | --- | --- |
| ตัวพิมพ์ | “...” | (...) | [...] | {...} | ขีดเส้นใต้ |
| อักษรเบรลล์ | ... | ... | ... | ... |  |
| อักษรเบรลล์ (ยูนิโคด) | ⠶ ⠶ | ⠦ ⠴ | ⠠⠦ ⠴⠄ | ⠐⠦ ⠴⠂ | ⠠⠤ |
แหล่งข้อมูลอื่น

Arabic to Braille Translator
อัลมัดเราะซะตุลอามิรียะฮ์

อัลมัดเราะซะตุลอามิรียะฮ์
อัลมัดเราะซะตุลอามิรียะฮ์ (อาหรับ: المدرسة العامرية) เป็นมัดเราะซะฮ์ (สถานศึกษา) สมัยคริสต์ศตวรรษที่ 16 ที่อำเภอเราะดาอ์ ประเทศเยเมน โดยอยู่ในระหว่างการพิจารณาขึ้นทะเบียนเป็นแหล่งมรดกโลก มัดเราะซะฮ์แห่งนี้สร้างขึ้นใน ค.ศ. 1504 และเป็นตัวอย่างของสถาปัตยกรรมฏอฮิร ประเทศเยเมน สถานที่นี้เคยอยู่ในสภาพที่ย่ำแย่จนถึง ค.ศ. 1978 เมื่อซัลมา อัรรอฎี นักโบราณคดีที่เกิดในประเทศอิรักมาพบเห็นและขอความช่วยเหลือจากทูตต่างประเทศเพื่อนำเงินมาบูรณะด้วยความพยายามนานกว่า 20 ปี
บรรณานุกรม

Al-Radi, S.; Barnes, R.; Al-Nasiri, Y.; Porter, V.; Hillenbrand, R. (1997). The 'Amiriya in Rada' : the history and restoration of a sixteenth-century madrasa in the Yemen. Title of Series: Oxford studies in Islamic art; 13. Oxford: Oxford University Press, for the Board of the Faculty of Oriental Studies, University of Oxford. ISBN 0-19-728023-4
อัลลิชต์

| อัลลิชต์ اللشت  |
| --- | --- |
หมู่บ้านในอียิปต์
อัลลิชต์สถานที่ตั้งในอียิปต์
พิกัด: 29°34′13″N 31°13′52″E﻿ / ﻿29.57028°N 31.23111°E﻿ / 29.57028; 31.23111
ประเทศ:  อียิปต์
เขตผู้ว่าการ: กิซา
เขตเวลา: UTC+2 (EET)
 • ฤดูร้อน  (เวลาออมแสง): UTC+3
อัลลิชต์ (อาหรับ: اللشت, อักษรโรมัน: Al-Lišt) เป็นหมู่บ้านชาวอียิปต์ที่ตั้งอยู่ทางใต้ของกรุงไคโร เป็นที่ตั้งของที่ฝังพระศพของราชวงศ์และชนชั้นสูงในช่วงสมัยราชอาณาจักรกลาง รวมถึงพีระมิดจำนวนสองแห่งที่สร้างโดยฟาโรห์อเมนเอมฮัตที่ 1 และฟาโรห์เซนุสเรตที่ 1 และพีระมิดประธานทั้งสองแห่งถูกล้อมรอบด้วยพีระมิดบริวารที่มีขนาดเล็กกว่าของเหล่าสมาชิกเชื้อพระวงศ์ และสุสานมาสตาบาอีกจำนวนมากของข้าราชการระดับสูงและสมาชิกในครอบครัวของพวกเขา สิ่งก่อสร้างเหล่านี้ถูกสร้างขึ้นตลอดช่วงของราชวงศ์ที่สิบสองและสิบสามแห่งอียิปต์ และสถานที่นี้ยังเป็นที่รู้จักสำหรับหลุมฝังศพของสตรีผู้หนึ่งนามว่า เซเนบติซิ ซึ่งไม่ได้ถูกโจรปล้นสุสานเข้ามาบุกรุกและได้ค้นพบชุดเครื่องประดับ พีระมิดของฟาโรห์เซนุสเรตที่ 1 ยังคงหลงเหลืออยู่ในสภาพที่ดีเยี่ยมที่สุดจากสิ่งปลูกสร้างที่สร้างขึ้นช่วงเวลานั้น โลงศพในหลุมฝังศพของหัวหน้านักบวชนามว่า เซเซนเนปเนฟ ซึ่งมีตำราคัมภีร์มรณะของชาวอียิปต์โบราณในรูปแบบแรกสุดที่ค้นพบ
เขตพื้นที่เมืองอียิปต์โบราณของอัลลิชต์ อยู่ยนบนฝั่งตะวันตกของแม่น้ำไนล์ ประมาณ 65 กม. ทางใต้ของเมืองไคโร ซึ่งเป็นสุสานของราชวงศ์ที่สิบสอง แห่งอียิปต์ใกล้กับเมืองอิทจ์-ทาวี ซึ่งเป็นที่มาของชื่อหมู่บ้านในสมัยปัจจุบัน
อัลกาฟิรูน

ซูเราะฮ์ที่ 109 ของอัลกุรอาน
سورة الكافرون

อัลกาฟิรูน (อาหรับ: ألكَافِرُونَ) เป็นชื่อของบทที่ 109 (ซูเราะฮ์) ของอัลกุรอานที่มี 6 อายะฮ์ ได้แก่:
ข้อความและความหมาย > ข้อความและการปริวรรตอักษร

ฮัฟซ์จากอาศิม อิบน์ อะบี อัลนะญูด
بِسْمِ ٱللَّهِ ٱلرَّحْمَٰنِ ٱلرَّحِيمِ‎


Bismi l-lāhi r-raḥmāni r-raḥīm(i)


قُلْ يَٰٓأَيُّهَا ٱلْكَٰفِرُونَ ۝‎


1 Qul yā’ayyuha l-kāfirūn(a)


لَآ أَعْبُدُ مَا تَعْبُدُونَ ۝‎


2 Lā ’a‘budu mā ta‘budūn(a)


وَلَآ أَنتُمْ عَٰبِدُونَ مَآ أَعْبُدُ ۝‎


3 Walā ’antum ‘ābidūna mā ’a‘bud(u)


وَلَآ أَنَا۠ عَابِدٌ مَّا عَبَدتُّمْ ۝‎


4 Walā ’ana ‘ābidu m-mā ‘abattum


وَلَآ أَنتُمْ عَٰبِدُونَ مَآ أَعْبُدُ ۝‎


5 Walā ’antum ‘abidūna mā ’a‘bud(u)


لَكُمْ دِينُكُمْ وَلِىَ دِينِ ۝‎


6 Lakum dīnukum waliya dīn(i)
วัรช์จากนาเฟียะอ์ อัลมะดะนี
بِسۡمِ اِ۬للَّهِ اِ۬لرَّحۡمَٰنِ اِ۬لرَّحِيمِ ۝‎


Bismi l-lāhi r-raḥmāni r-raḥīm(i)


قُلۡ يَٰٓأَيُّهَا اَ۬لۡكَٰفِرُونَ ۝‎


1 Qul yā’ayyuha l-kāfirūn(a)


لَآ أَعۡبُدُ مَا تَعۡبُدُونَ ۝‎


2 Lā ’a‘budu mā ta‘budūn(a)


وَلَآ أَنتُمۡ عَٰبِدُونَ مَآ أَعۡبُدُ ص۝‎


3 Walā ’antum ‘ābidūna mā ’a‘bud(u)


وَلَآ أَنَا۠ عَابِدٌ مَّا عَبَدتُّمۡ ۝‎


4 Walā ’ana ‘ābidu m-mā ‘abattum


وَلَآ أَنتُمۡ عَٰبِدُونَ مَآ أَعۡبُدُ ص۝‎


5 Walā ’antum ‘abidūna mā ’a‘bud(u)


لَكُمۡ دِينُكُمۡ وَلِىَ دِينِ ص۝‎


6 Lakum dīnukum waliya dīn(i)
ข้อความและความหมาย > ความหมาย

1) จงกล่าวเถิด (โอ้มุฮัมมัด แก่พวกมุชริกและกาฟิร) ว่า: " โอ้บรรดาผู้ปฏิเสธศรัทธาเอ๋ย! (ผู้ปฏิเสธต่ออัลลอฮ์ ในความเป็นเอกภาพ, เทวทูต, คัมภีร์, ศาสนทูต, วันพิพากษา และอัลเกาะดัร เป็นต้น)


2) "ฉันจะไม่เคารพภักดีสิ่งที่พวกท่านเคารพภักดีอยู่


3) "และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี


4) "และฉันก็มิใช่เป็นผู้เคารพภักดีสิ่งที่พวกท่านเคารพภักดี


5) "และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี


6) "สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน (เอกเทวนิยมอิสลาม)"
ฮะดีษ

อับดุลลอฮ์ อิบน์ อุมัร ได้บอกเล่าว่า มีหลายครั้งที่เขาได้ยินมุฮัมมัดอ่านซูเราะฮ์กุลยาอัยยุฮัลกาฟิรูน และกุลฮุวัลลอฮุอะฮัด ในสองเราะกะอัตก่อนละหมาดฟัจร์ และสองเราะกะอัตหลังละหมาดมัฆริบ
ค็อบบาบ อิบน์ อัลอะร็อต กล่าวว่า: "ท่านศาสดา (ศ็อลฯ) กล่าวแก่ผมว่า: เมื่อคุณเตรียมตัวนอน จงอ่าน กุลยาอัยยุฮัลกาฟิรูน..."
รายงานจากอิบน์ อับบาส มุฮัมมัดกล่าวแก่ผู้คนว่า: "จะให้ข้ากล่าวถึงคำที่จะปกป้องเจ้าจากพวกพหุเทวนิยมไหม? เมื่อพวกเจ้าไปนอน จงอ่าน กุลยาอัยยุฮัลกาฟิรูน"
อะนัสกล่าวว่า มุฮัมมัดกล่าวแก่มุอาซ อิบน์ ญะบัลว่า; "จงอ่าน กุลยาอัยยุฮัลกาฟิรูน ในตอนที่เจ้าไปนอน เพื่อปกป้องตนจากพวกพหุเทวนิยม"
ทั้งฟัรดะฮ์กับอับดุรเราะฮ์มาน อิบน์ เนาฟัลกล่าวว่า พ่อของพวกเขา เนาฟัล อิบน์ มุอาวิยะฮ์ กล่าวแก่มุฮัมมัดว่า: "โปรดสอนบางอย่างที่ผมจะอ่านตอนไปนอน" มุฮัมมัดกล่าวว่า: "จงอ่าน กุลยาอัยยุฮัลกาฟิรูน จนจบแล้วนอน เพื่อปกป้องตนจากพวกพหุเทวนิยม"
มุฮัมมัดอ่านมันในสองเราะกะอัตก่อนละหมาดรุ่งอรุณกับสองเราะกะอัตหลังละหมาดตะวันตกดินเป็นสิบหรือยี่สิบครั้งว่า: จงกล่าวเถิด โอ้อัลกาฟิรูน และกล่าวเถิดว่า พระองค์คืออัลลอฮฺผู้ทรงเอกะ (ซูเราะฮ์ที่ 112: อัลอิคลาศ)
อัลอะละมัยน์

| อัลอะละมัยน์ |
| --- | --- |
เมือง
ตามเข็มนาฬิกาจากด้านบน:   โรงแรมปอร์โตมารีนา, ท่าเรืออัลอะละมัยน์, พระอาทิตย์ตกดินที่ชายหาด, สุสานสงครามเยอรมัน
อัลอะละมัยน์ที่ตั้งเมืองอัลอะละมัยน์ในประเทศอียิปต์
พิกัด: 30°50′N 28°57′E﻿ / ﻿30.833°N 28.950°E﻿ / 30.833; 28.950
ประเทศ:  อียิปต์
เขตผู้ว่าการ: มัฏรูห์
ประชากร (2558)
 • ทั้งหมด: 10,922 คน
เขตเวลา: UTC+2 (เวลายุโรปตะวันออก)
อัลอะละมัยน์ (อาหรับ: اَلْعَلَمَيْن; แปลว่า ธงทั้งสอง) เป็นเมืองหนึ่งในเขตผู้ว่าการมัฏรูห์ทางตอนเหนือของประเทศอียิปต์ ตั้งอยู่ริมอ่าวอาหรับ (ส่วนหนึ่งของทะเลเมดิเตอร์เรเนียน) ห่างจากเมืองอะเล็กซานเดรียไปทางทิศตะวันตก 106 กิโลเมตร (66 ไมล์) และห่างจากกรุงไคโรไปทางทิศตะวันตกเฉียงเหนือ 240 กิโลเมตร (149 ไมล์)
อัลวะลีด บิน เฏาะลาล

| เจ้าชายอัลวะลีด บิน เฏาะลาล |
| --- | --- |
الوليد بن طلال بن عبدالعزيز آل سعود

เกิด:  (1955-03-07) 7 มีนาคม ค.ศ. 1955 (69 ปี) ญิดดะฮ์ ซาอุดีอาระเบีย
สัญชาติ: ซาอุดีอาระเบีย
ศิษย์เก่า: Menlo College มหาวิทยาลัยซีราคิวส์
อาชีพ: ประธานและประธานเจ้าหน้าที่บริหารของคิงดอมโฮลดิงคอมแพนี
ปีปฏิบัติงาน: ค.ศ. 1979–ปัจจุบัน
คู่สมรส: Dalal bint Saud bin Abdulaziz (หย่าร้าง) Eman bint Naser bin Abdullah al Sudairi (หย่าร้าง) Ameera al-Taweel (หย่าร้าง)
ครอบครัว: ราชวงศ์ซะอูด
เจ้าชายอัลวะลีด บิน เฏาะลาล (อาหรับ: الوليد بن طلال بن عبدالعزيز آل سعود; ประสูติเมื่อวันที่ 7 มีนาคม ค.ศ. 1955) เป็นพระบรมวงศานุวงศ์ของซาอุดีอาระเบีย นักธุรกิจ และนักลงทุนผู้มั่งคั่งจากการเป็นผู้ก่อตั้งและผู้ถือหุ้นใหญ่ (ร้อยละ 95) ของคิงดอมโฮลดิงคอมแพนี บริษัทที่มีการลงทุนในภาคการเงิน การท่องเที่ยว สื่อมวลชน บันเทิง ค้าปลีก เกษตรกรรม ปิโตรเคมี การบิน เทคโนโลยี และอสังหาริมทรัพย์ บริษัทมีมูลค่าทางการตลาดสูงถึง 18 พันล้านดอลลาร์สหรัฐในปี ค.ศ. 2013 นิตยสาร ไทม์ เคยขนานพระนามของเจ้าชายว่าเป็น วอร์เรน บัฟเฟตต์ชาวอาหรับ นอกจากนี้ นิตยสาร ฟอบส์ ยังจัดให้เจ้าชายเป็นบุคคลที่ร่ำรวยที่สุดอันดับ 45 ของโลกในปี ค.ศ. 2017 ด้วยมูลค่าทรัพย์สินสุทธิ 18.7 พันล้านดอลลาร์สหรัฐ
อัลซะลามอัลมะละกีอัลอูร์โดนี

| คำแปล: เพลงสรรเสริญพระบารมีจอร์แดน |
| --- | --- |
السلام الملكي الأردني
เนื้อร้อง: อับดุล โมเนม อัล-เรไฟ
ทำนอง: อับดุล กาเดร์ อัล ทาเนียร์
รับไปใช้: 25 พฤษภาคม พ.ศ. 2489

ตัวอย่างเสียง
อัลซะลามอัลมะละกีอัลอูร์โดนี (บรรเลง)ไฟล์ ช่วยเหลือ
 
เพลงชาติจอร์แดน มีชื่อว่า "อัลซะลามอัลมะละกีอัลอูร์โดนี" (อาหรับ: السلام الملكي الأردني, ถอดเสียงด้วยอักษรโรมัน: Al-salam Al-malaki Al-urdoni) แปลว่า เพลงสรรเสริญพระบารมีจอร์แดน นอกจากจะใช้เป็นเพลงชาติแล้ว ยังใช้เป็นเพลงเกียรติยศสำหรับพระมหากษัตริย์แห่งจอร์แดนด้วย  เพลงนี้เริ่มใช้เมื่อ พ.ศ. 2489.  เนื้อร้องโดย อับดุล โมเนม อัล-เรไฟ (Abdul Monem Al-Refai) ทำนองโดย  อับดุล กาเดร์ อัล-ทาเนียร์ (Abdul Qader al-Taneer) เนื้อร้องฉบับดั้งเดิมสุดของเพลงนี้มีเพียงเฉพาะย่อหน้าแรกของเพลงชาติที่ใช้อยู่ในปัจจุบัน ภายหลังจึงได้เพิ่มเติมเนื้อร้องให้ยาวขึ้น ดังที่ปรากฏอยู่ในบทความนี้
เนื้อร้อง

| 0 | 1 | 2 | 3 |
| --- | --- | --- | --- |
| ภาษาอาหรับ อักษรอาหรับ | การปริวรรตเป็นอักษรโรมัน | สัทอักษรสากล | คำแปล |
| ١  عاش المليك  عاش المليك  ساميا مقامه  خافقات في المعالي أعلامه    ٢  نحن أحرزنا المنى  يوم أحييت لنا  نهضة تحفزنا  تتسامى فوق هام الشهب    جوقة:  يا مليك العرب  لك من خير نبي  شرف في النسب  حدثت عنه بطون الكتب    ٣  الشباب الأمجد  جندك المجند  عزمه لا يخمد  فيه من معناك رمز الدأب    جوقة    ٤  دمت نورا وهدى  في البرايا سيدا  هانئا ممجدا  تحت أعلامك مجد العرب    جوقة | I  ʿĀš al-Malīk  ʿĀš al-Malīk  Sāmiyan maqāmuhu  Xāfiqātin fī l-maʿālī ʾaʿlāmuhu    II  Naḥnu ʾaḥraznā l-munā  Yawma ʾaḥyayta lanā  Nahḍatun taḥfizunā  Tatasāmā fawqa hāmi š-šahabi    Jawqa:  Yā malīka l-ʿArabi  Laka min xayri nabī  Šarafun fī n-nasabi  Ḥaddaþat ʿanhu buṭūnu l-kutubi    III  aš-Šabābu l-ʾamjadu  Junduka l-mujannadu  ʿAzmuhu lā yaxmadu  Fīhi min maʿnāka ramzu d-daʾabi    Jawqa    IV  Dumta nūran wa-hudā  Fī l-barāyā sayyidā  Hāniʾan mumajjadā  Taḥta ʾaʿlāmika majdu l-ʿArabi    Jawqa | I  /ʕaːʃ almalijk/  /ʕaːʃ almalijk/  /saːmijan maqaːmuhu/  /xaːfiqaːtin fij lmaʕaːlij ʔaʕlaːmuhu/    II  /naħnu ʔaħraznaː lmunaː/  /jawma ʔaħjajta lanaː/  /nahdˁatun taħfizunaː/  /tatasaːmaː fawqa haːmi ʃːahabi/    /d͡ʒawqa/  /jaː malijka lʕarabi/  /laka min xajri nabij/  /ʃarafun fij nːasabi/  /ħadːaθat ʕanhu butˁuwnu lkutubi/    III  /aʃːabaːbu lʔamd͡ʒadu/  /d͡ʒunduka lmud͡ʒanːadu/  /ʕazmuhu laː jaxmadu/  /fijhi min maʕnaːka ramzu dːaʔabi/    /d͡ʒawqa/    IV  /dumta nuwran wa hudaː/  /fij lbaraːjaː sajːidaː/  /haːniʔan mumad͡ʒːadaː/  /taħta ʔaʕlaːmika mad͡ʒdu lʕarabi/    /d͡ʒawqa/ | บทที่ 1  ทรงพระเจริญ ทรงพระเจริญ  ตำแหน่งของพระองค์ทรงประเสริฐ  ร่มธงของพระองค์ โบกสะบัดอย่างมีพระเกียรติ    บทที่ 2  เราบรรลุหลักชัยของเรา  ในวันที่พระองค์ท่านฟื้นมาเพื่อพวกเรา  การปฏิวัติทำให้เรามีแรงจูงใจของเรา  บินข้ามไหล่ของดาวหางที่สูงที่สุด    ร้องประสานเสียง:  โอ้ กษัตริย์แห่งอาหรับ  จากผู้เผยพระวจนะที่ดีที่สุดที่ท่านมี  พระเกียรติยศแห่งราชวงศ์  กล่าวถึงในความลึกซึ้งของพระคัมภีร์    บทที่ 3  เยาวชนหนุ่มสาวทุกหลาย  เป็นกองทัพติดอาวุธของพระองค์ท่าน  ความมุ่งมั่นของพระองค์ไม่เคยตาย!  รับจากความหมายขงอพระองค์ท่านเป็นสัญลักษณ์ของความเป็นอยู่ที่ดี!    ร้องประสานเสียง:    บทที่ 4  ขอให้พระองค์ท่านอยู่ในทางแสงสว่างและการนำทาง  ต้นแบบในการพ้นบาปและบาปกรรทั้งมวล  ทระพระเกษมสำราญและเป็นที่นับถือ  ใต้ร่มธงของพระองค์ขึ้นอยู่กับความเจริญรุ่งเรืองของชาวอาหรับ    ร้องประสานเสียง: |
แหล่งข้อมูลอื่น

เพลงชาติจอร์แดน "อัล-ซาลาม อัล-มาลากี อัล-อูร์โดนี" (ขับร้อง-บรรเลง) เก็บถาวร 2009-07-06 ที่ เวย์แบ็กแมชชีน
เพลงอัล-ซาลาม อัล-มาลากี อัล-อูร์โดนี (ขับร้อง)
เพลงอัล-ซาลาม อัล-มาลากี อัล-อูร์โดนี (บรรเลง) ในรูปแบบไฟล์ RealAudio
อับบาส อิบน์ ฟิรนาส

| อับบาส อิบน์ ฟิรนาส |
| --- | --- |
อนุสาวรีย์อิบน์ ฟิรนาส นอกท่าอากาศยานนานาชาติแบกแดด
เกิด: ประมาณ ค.ศ. 810 รอนดา จังหวัดตากูรุนนา อาณาจักรอะมีรแห่งกอร์โดบา
เสียชีวิต: ค.ศ. 887 กอร์โดบา อาณาจักรอะมีรแห่งกอร์โดบา
มีชื่อเสียงจาก: ดาราศาสตร์, วิศวกรรม, แพทยศาสตร์, สิ่งประดิษฐ์
อะบูลกอซิม อับบาส อิบน์ ฟิรนาส อิบน์ วิรดาส อัตตากูรีนี (ประมาณ ค.ศ. 809/810 – 887) รู้จักกันในชื่อ อับบาส อิบน์ ฟิรนาส (อาหรับ: عباس بن فرناس) หรือชื่อที่แปลงเป็นภาษาละตินว่า อาร์แม็น ฟีร์มัน (ละติน: Armen Firman)[ไม่แน่ใจ ] เป็นผู้รู้รอบด้านชาวอัลอันดะลุส มีรายงานว่าเขาได้ทดลองการบินรูปแบบใดรูปแบบหนึ่ง
ต้นกำเนิด

เขาเกิดที่รอนดาในจังหวัดตากูรุนนาจากพ่อแม่ชาวเบอร์เบอร์ และอาศัยอยู่ที่กอร์โดบา
ผลงาน

อับบาส อิบน์ ฟิรนาสได้คิดค้นวิธีการผลิตแก้วไร้สีแบบหนึ่ง ประดิษฐ์แผนที่ทรงกลมบนระนาบ (planisphere) ที่ทำจากแก้วหลายแบบ ทำเลนส์ที่ใช้แก้ไขสายตา ("reading stone") สร้างสิ่งที่สามารถจำลองการเคลื่อนที่ของดาวเคราะห์และดวงดาว และพัฒนาวิธีการตัดผลึกหินซึ่งทำให้สเปนไม่ต้องส่งควอตซ์ออกไปตัดที่อียิปต์ เขานำ ซินด์ฮินด์ เข้าสู่อัลอันดะลุส ซึ่งมีอิทธิพลสำคัญต่อดาราศาสตร์ในยุโรป เขายังเป็นคนออกแบบอัลมะกอตา (นาฬิกาน้ำ) ด้วย
ข้อมูล

J. Vernet, Abbas Ibn Firnas. Dictionary of Scientific Biography (C.C. Gilespie, ed.) Vol. I, New York: Charles Scribner's Sons, 1970–1980. pg. 5.
Lynn Townsend White Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p. 97–111 [100f.], doi:10.2307/3101411.
Salim T.S. Al-Hassani (ed.), Elisabeth Woodcock (au.), and Rabah Saoud (au.). 2006. 1001 Inventions. Muslim Heritage in Our World. Manchester: Foundation for Science, Technology and Civilisation. See pages 308–313. (ISBN 978-0-9555035-0-4)
อ่านเพิ่ม

Zaheer, Syed Iqbal (2010). An Educational Encyclopedia of Islam. Iqra Welfare Trust. p. 1280. ISBN 9786039000440.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ  นครรัฐวาติกัน 
อื่น ๆ:  IdRef  İslâm Ansiklopedisi
อัลมาสทาวเวอร์

| อัลมาสทาวเวอร์ برج الماس |
| --- | --- |

ข้อมูลทั่วไป
ที่ตั้ง:  ดูไบ, สหรัฐอาหรับเอมิเรตส์
สถานะ: แล้วเสร็จ
เริ่มสร้าง: 2005
การใช้งาน: เชิงพาณิชย์
ความสูง
เสาอากาศ / ยอด: 363.07 เมตร (1,191 ฟุต)
รายละเอียด
จำนวนชั้น: 74 ชั้น (เหนือพื้นดิน 68 ชั้น ใต้ดิน 5 ชั้น)
จำนวนลิฟต์: 33 ตัว
บริษัท
สถาปนิก: อัทคินส์มิดเดิลอีสท์
ผู้พัฒนา: นัคฮีลพรอเพอร์ทีส์
เจ้าของ: Dubai Multi Commodities Centre
อัลมาสทาวเวอร์ (อาหรับ: برج الماس หอคอยเพชร) เป็นตึกระฟ้าแห่งหนึ่งในเมืองดูไบ ประเทศสหรัฐอาหรับเอมิเรตส์ เริ่มก่อสร้างเมื่อต้นปี ค.ศ. 2005 และแล้วเสร็จในปี ค.ศ. 2009 ตึกแห่งนี้มีความสูงทั้งสิ้น 363.07 เมตร (1,191 ฟุต) มีจำนวนชั้น 74 ชั้น แบ่งออกเป็นชั้นเหนือพื้นดิน 68 ชั้น ชั้นใต้ดินอีก 5 ชั้น ซึ่งใน 70 ชั้นใช้งานเชิงพาณิชย์และ 4 ชั้นใช้งานเกี่ยวกับการบริการ และในปี ค.ศ. 2008 ได้กลายเป็นตึกที่มีความสูงเป็นอันดับ 2 ของเมืองดูไบ รองจากบุรจญ์เคาะลีฟะฮ์
แหล่งข้อมูลอื่น

DMCC entry
Almas Tower เก็บถาวร 2011-11-29 ที่ เวย์แบ็กแมชชีน - Development Profile
25°04′08.25″N 55°08′28.34″E﻿ / ﻿25.0689583°N 55.1412056°E﻿ / 25.0689583; 55.1412056
อับดุลลอฮ์ อิบน์ อุมัร

| อับดุลลอฮ์ อิบน์ อุมัร   عبد الله بن عمر> ส่วนบุคคล |
| --- | --- |
เกิด: ป. ค.ศ. 610 มักกะฮ์, ฮิญาซ, คาบสมุทรอาหรับ
มรณภาพ: ป. ค.ศ. 693 (อายุ 82–83) มักกะฮ์, รัฐเคาะลีฟะฮ์อุมัยยะฮ์ (ซาอุดีอาระเบีย ปัจจุบัน)
ศาสนา: อิสลาม
คู่สมรส: เศาะฟียะฮ์ บินต์ อะบูอุบัยด์
บุตร:   ซาลิม  อะบูบักร์  อะบูอุบัยดะฮ์  วากิด  ฮัฟเศาะฮ์  เซาดะฮ์ 
บุพการี: อุมัร อิบน์ อัลค็อฏฏอบ (บิดา) ซัยนับ บินต์ มัซอูน (มารดา)
ยุค: ระยะเวลาแรกของอิสลาม
นิกาย: ซุนนี
ความสนใจหลัก: หะดีษ และ ฟิกฮ์
ญาติ:   ฮัฟเศาะฮ์ (พี่สาว)  อุบัยดิลลาฮ์ อิบน์ อุมัร (พี่ชาย)  อาศิม อิบน์ อุมัร (น้องชาย)  ซัยด์ อิบน์ อุมัร (น้องชาย) 
ตำแหน่งชั้นสูง
 ได้รับอิทธิจาก นะบีมุฮัมมัด 
อับดุลลอฮ์ อิบน์ อุมัร อิบน์ อัลค็อฏฏอบ (อาหรับ: عبد الله بن عمر ابن الخطاب ป. 610 – 693) หรือที่รู้จักกันทั่วไปในนาม อิบน์ อุมัร เป็นเศาะฮาบะฮ์ของท่านนะบีมุฮัมมัด และเป็นบุตรชายคนที่ 2 ของท่านเคาะลีฟะฮ์อุมัร ท่านเป็นผู้มีรายงานที่โดดเด่นเกี่ยวกับ หะดีษ และ นิติศาสตร์ ท่านยังคงเป็นกลางในช่วงเหตุการณ์ฟิตนะฮ์ครั้งที่หนึ่ง (656–661)
ยุคของนะบีมุฮัมมัด – 610 ถึง 632

อับดุลลอฮ์ อิบน์ อุมัร (กุนยะฮ์คือ อะบูอับดุรเราะห์มาน) ประสูติในปี ค.ศ. 610 ในนครมักกะฮ์สามปีหลังจากการเริ่มการเผยแพร่ของนะบีมุฮัมมัด ท่านเป็นบุตรชายของท่านอุมัร อิบน์ อัลค็อฏฏอบ และซัยนับ บินต์ มัซอูน พี่น้องที่แท้ของท่านคือ ฮัฟเศาะฮ์ และอับดุรเราะห์มาน พี่ชายของท่านซึ่งเกิดจากแม่เลี้ยงของเขาชื่อ อุมมุกัลษูม บินต์ ญัรวัล ได้แก่; ซัยด์ และอุบัยดิลลาฮ์ ท่านมีแม่เลี้ยงอีกคนคือ กุร็อยบะฮ์ บินต์ อะบีอุมัยยะฮ์ แต่นางไม่มีบุตรเป็นของตัวเอง
ว่ากันว่าอับดุลลอฮ์ ในวัยหนุ่มมีความทรงจำที่ชัดเจนเกี่ยวกับการเปลี่ยนมานับถือศาสนาอิสลามของบิดาของท่าน เชื่อกันว่าท่านเข้ารับอิสลามร่วมกับบิดา แม้ว่าบางแหล่งจะไม่เห็นด้วยกับปีที่ท่านรับอิสลามก็ตามอับดุลลอฮ์ไเ้ยืนยันว่า “แม้ตอนนั้นข้าฯ จะยังเด็กมาก แต่ข้าฯ ก็เข้าใจทุกสิ่งที่ข้าฯ เห็น” ซัยนับ มารดาของท่านกลายเป็นมุสลิมเช่นกัน แต่แม่เลี้ยงทั้งสองของท่านไม่ได้เปลี่ยนใจเลื่อมใส
ครอบครัวของท่านอพยพไปยังอัลมะดีนะฮ์ ในปี 622 แม้ว่าท่านอาจจะอพยพไปยังมะดีนะฮ์ก่อนบิดาของท่านก็ตาม หลังจากยุทธการที่อุฮุด ในมีนาคม ฮ.ศ. 625 นะบีมุฮัมมัด เรียกอับดุลลอฮ์ อิบน์ อุมัร ผู้ที่มีอายุ 14 ปี มาหาท่าน แต่เมื่ออับดุลลอฮ์ได้มาหาท่าน นะบีมุฮัมมัดก็ไม่ยอมให้ท่านต่อสู้ในการรบ สองปีต่อมา ขณะที่ยุทธการสนามเพลาะใกล้เข้ามา นะบีมุฮัมมัดได้เรียกอับดุลลอฮ์อีกครั้ง และคราวนี้ท่านประกาศว่าเขามีอายุเพียงพอแล้วเพราะท่านเป็นผู้ใหญ่และเข้าสู่วัยแรกรุ่น ท่านยังเข้าร่วมในยุทธการที่อัลมุร็อยซี ในปี 628
เขาได้ถูกเกณฑ์ในกองทัพสุดท้ายที่ท่านนะบีมุฮัมมัด เตรียมไว้สำหรับยุทธการของอุซามะฮ์ อิบน์ ซัยด์
ผลประโยชน์ทางการเมือง

ในช่วงที่มีการดำรงตำแหน่งเคาะลีฟะฮ์อุมัร ท่านได้ก่อตั้งสภาและรับอับดุลลอฮ์ บุตรชายของท่านเป็นที่ปรึกษา แต่ไม่อนุญาตให้ท่านเสนอตัวเองในฐานะผู้สมัครเป็นเคาะลีฟะฮ์ตามบิดาของท่าน
ณ. ที่อนุญาโตตุลาการของยุทธการที่ศิฟฟีน บางแหล่งรายงานว่าอะบูมูซา อัลอัชอะรี เสนอชื่อ อับดุลลอฮ์ อิบน์ อุมัรให้ดำรงตำแหน่งเคาะลีฟะฮ์ แต่ท่านอัมร์ อิบน์ อัลอาศ คัดค้าน
อิบน์ อุมัร เข้าร่วมการยุทธการในอิรัก, เปอร์เซีย และ อียิปต์ แต่ท่านยังคงเป็นกลางตลอดช่วงฟิตนะฮ์ครั้งแรก ในปี 656 ท่านได้ปกป้องพี่สาวของท่าน ฮัฟเศาะฮ์ ขณะตามท่านหญิงอาอิชะฮ์ไปทำยุทธการอูฐ
ขณะที่อยู่ในอัลมะดีนะฮ์ ในช่วงฟิตนะฮ์ที่สองของปีที่ 680 อับดุลลอฮ์ อิบน์ อุมัรกับอับดุลลอฮ์ อิบน์ อัซซุบัยร์ และอับดุลลอฮ์ อิบน์ อับบาส แนะนำให้ฮุซัยน์ อิบน์ อะลี อยู่ที่มักกะฮ์ ฮุซัยน์ไม่ได้ทำตามคำแนะนำนี้ แต่เลือกที่จะไปกูฟะฮ์
ความตาย

อับดุลลอฮ์ อิบน์ อุมัร เสียชีวิตในมักกะฮ์ ในปี ค.ศ. 693 (ฮ.ศ. 74)
สิ่งที่ทิ้งไว้

อับดุลลอฮ์ อิบน์ อุมัร เป็นผู้รายงาน หะดีษ ที่มีผลงานมากเป็นอันดับสอง โดยมีการรายงานทั้งหมด 2,630 รายงาน ว่ากันว่าท่านมีความระมัดระวังอย่างยิ่งกับสิ่งที่ท่านรายงาน และท่านจะรายงานให้ฟังทั้งน้ำตา ท่านระมัดระวังชีวิตตนเองมาก และด้วยเหตุนี้ท่านจึงระมัดระวังการตัดสินของท่าน ท่านได้เอาชนะกองทัพอันทรงพลังของชนเผ่านอกรีตแห่งมักกะฮ์ในการรบต่างๆ เช่น ยุทธการที่บะดัร (ในปีคริสตศักราช 624) และ “สนามเพลาะ” หรืออัลค็อนดัก (ในปีคริสตศักราช 627)
ดูเพิ่ม

เศาะฮาบะฮ์
รายนามเศาะฮาบะฮ์
ศรีนาถ สุริยะ

| ศาสตราจารย์เกียรติคุณ ท่านผู้หญิง ศรีนาถ สุริยะ ป> ม., ท.จ.ว., ต.ช. |
| --- | --- |

เกิด: ศรีนาถ สุทธะสินธุ 28 กรกฎาคม พ.ศ. 2459 อำเภอคง จังหวัดนครราชสีมา
เสียชีวิต: 11 กุมภาพันธ์ พ.ศ. 2554 (94 ปี)
สัญชาติ: ไทย
มีชื่อเสียงจาก: พระอาจารย์ ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี คณบดี คณะอักษรศาสตร์ มหาวิทยาลัยศิลปากร
คู่สมรส: พลอากาศโท มานพ สุริยะ
บุตร: นางมานวี จัตตารีส์   รองศาสตราจารย์ นพนิธิ สุริยะ   นางศศินี หงษ์หยก
บิดามารดา: พระนาถปัญญา (ทับทิม สุทธะสินธุ)   นางแจ่มมานู นาถปัญญา
ศาสตราจารย์เกียรติคุณ ท่านผู้หญิง ศรีนาถ สุริยะ (28 กรกฎาคม พ.ศ. 2459 - 11 กุมภาพันธ์ พ.ศ. 2554) คุณข้าหลวงใหญ่ในพระนางเจ้าสุวัทนา พระวรราชเทวี และเป็นพระอาจารย์ประจำพระองค์ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาเพียงพระองค์เดียวในพระบาทสมเด็จพระมงกุฎเกล้าเจ้าอยู่หัว และอดีตคณบดีคณะอักษรศาสตร์ มหาวิทยาลัยศิลปากร
ประวัติ

ท่านผู้หญิงศรีนาถ สุริยะ มีนามเดิมว่า  ศรีนาถ สุทธะสินธุ  เกิดเมื่อวันที่ 28 กรกฎาคม พ.ศ. 2459 ที่อำเภอคง จังหวัดนครราชสีมา เป็นธิดาของพระนาถปัญญา (ทับทิม สุทธะสินธุ) กับนางแจ่มมานู นาถปัญญา มีพี่น้องร่วมบิดามารดา 3 คน คือ
พันเอกฟื้น สุทธะสินธุ
นางกมะลา กวดหุ้มแพร ภรรยานายกวดหุ้มแพร (โต สุจริตกุล)
ท่านผู้หญิงศรีนาถ สุริยะ
ท่านผู้หญิงศรีนาถ สุริยะ ได้รับการศึกษาชั้นต้นจากโรงเรียนวัฒนาวิทยาลัย ได้รับปริญญาอักษรศาสตร์บัณฑิตจากจุฬาลงกรณ์มหาวิทยาลัยและปริญญาโททางวิชาประวัติศาสตร์จากมหาวิทยาลัยแคลิฟอร์เนีย  สหรัฐอเมริกา หลังจากสำเร็จการศึกษาแล้ว ท่านผู้หญิงศรีนาถ สุริยะ ได้เข้ารับราชการเป็นอาจารย์และหัวหน้าหมวดสังคมศึกษา โรงเรียนเตรียมอุดมศึกษาต่อมาได้เป็นศึกษานิเทศก์ กรมวิสามัญศึกษา กระทรวงศึกษาธิการและครั้งสุดท้ายได้ดำรงตำแหน่ง คณบดีคณะอักษรศาสตร์ มหาวิทยาลัยศิลปากร (รักษาการแทนคณบดี 1 สิงหาคม 2513 – 26 ธันวาคม 2514 และ ดำรงตำแหน่งคณบดี 27 ธันวาคม 2514 – 31 มกราคม 2517 ลาออกราชการ)